ESA-tiimin kokousmuistio 26.1.2023

Aika: 26.1. klo 9-10.15

Paikka: Teams

Paikalla: Riitta Aromäki  
Ivana Curcic  
Jaana Jäntti   
Heidi Ollikainen  
Elina Pahlsten

Maria Rissanen  
Teija Ruuhikorpi  
Ismo Santala

1. Kuulumiset   
  
Teija:  
Nokialla on ollut paljon vieraskielisiä asiakkaita ja asiakaspalvelussa käytetty ahkerasti Google-kääntäjää. Töissä opiskelijaharjoittelija kehittämistehtävässä, jossa kartoitetaan maahanmuuttajien toivomia palveluita kirjastoilta. Hissi usein rikki, joka on aiheuttanut pohdintaa siitä, kuinka saada pyörätuolilla kulkevat asiakkaat alas ylemmistä kerroksista, jos hissi sattuu hajoamaan silloin, kun pyörätuolia käyttäviä asiakkaita on kirjastossa. Yhdessä tilanteessa pyydettiin palokunta apuun. Juteltiin yhdessä vastaavista tilanteista ja mahdollisuudesta hankkia kevyt, kasaan taitettava pyörätuoli kirjastoille, joilla on vastaavia tiloja, joiden esteettömyys on hissin varassa.

Elina:  
Äänekoskella vähän esa-asioita tällä hetkellä meneillään. Kulttuuripuolella on järjestetty käyntejä palvelutaloille, ja puhetta on ollut yhteisistäkin käynneistä.  
  
Riitta:  
Metsolla on kieliharjoittelussa Ivana vielä parin päivän ajan. Library ambassadors -idea on kehitteillä, idea on lähtöisin maahanmuuttajataustaisilta asiakkailta ja kulttuuriluotsit toimivat esimerkkinä toiminnalle. Ajatuksena on kerätä kokoon joukko kirjastolähettiläitä eli asiakkaita, jotka välittävät tietoa kirjaston palveluista muille ja järjestää heidän kanssaan tapahtumia, joissa kirjastopalveluihin ja toisten kulttuureihin voisi tutustua paremmin.

Ismo:  
Aspa-säätiöstä käytiin tutustumassa Metson esteettömyyteen ja saavutettavuuteen, olivat hyvin tyytyväisiä! Tulevia asioita mm. Mummon kammarin asiakasilloissa Celian ja kirjaston saavutettavuuteen liittyvien asioiden esitteleminen, ja huhtikuun lopulla on luvassa isompi tapahtuma esteettömyyteen ja saavutettavuuteen liittyen, ja tarkoitus on esitellä kirjaston ja Celian palveluita tässä tapahtumassa.

Heidi O:  
Uuden esihenkilön rekrytointi meneillään, etsitään hakeutuvien palveluiden palvelupäällikköä, ja tieto uudesta palvelupäälliköstä saataneen piakkoin. Hakeutuvat palvelut on uusi kokonaisuus ja sen tarkempi muoto ja toiminta selviää, kun uusi palvelupäällikkö aloittaa tehtävässään. Hakeutuviin palveluihin kuuluu kotipalvelu, kirjastoauto, kirjasarja-palvelu ja Koukkuniemen kirjasto. Kotipalveluilla koulutetaan säännöllisesti lähihoitajia kirjaston palveluihin liittyen, ja juuri edellisenä päivänä oli todella iso ryhmä lähihoitajia koulutettavana. Yksi Library ambassadors -henkilö voisi tulla kertomaan toiminnasta myös lähihoitajaopiskelijoille, Heidi ja Riitta jatkavat keskustelua. Maanantaina kotipalvelussa aloittaa perulainen työkokeilija, jonka työsopimus jatkuu maaliskuun loppuun saakka – luvassa on espanjan opiskelua! Kaksi kotipalveluiden työntekijää alkaa kartoittamaan palvelutalojen ja päiväkeskusten palvelun tarpeita toiminnan kehittämistä silmällä pitäen.

Jaana:  
Syksyllä näkövammainen harjoittelija Jyväskylän pääkirjastolla. Harjoittelija kierteli kirjaston tiloja, tekijä havaintoja ja antoi palautetta, näitä palautteita käytiin esihenkilötasolla läpi ja etsittiin mahdollisuuksia parantaa saavutettavuuden ja esteettömyyden puutteita. Opasteiden näkyvyyttä ja selkeyttä parannettu erityisesti, mutta tekemistä riittäisi vielä lisääkin, pohdinnat jatkuvat. Näkövammaisten liiton sivuilta saisi tilattua esimerkiksi wc-opasteita, joissa on valmiina pistekirjoitus. Unisex-vessoja perustettu pääkirjastoon.

Maria:   
Sampolan kirjaston uusi esihenkilö, eteläisen alueen palvelupäällikkö aloittaa 6.2., joten suurin osa töistä nyt esihenkilötehtävien kokoon käärimistä ja kapulan vaihtoon valmistautumista. Uuden palvelupäällikön aloittaessa aikaa menee varmasti vielä runsaasti perehdyttämiseen. Sampolan kirjastolla valmistellaan myös lastenosaston, lehtilukusalin, tietotorin ja Tekomon kattavaa remonttia, jossa otetaan erityisesti huomioon esteettömyys- ja saavutettavuusasiat varsinkin lastenosaston kohdalla.

Jarkko ei päässyt paikalle, mutta välittää paljon terveisiä ja suuret kiitokset esa-tiimille kuluneista vuosista! Jarkko aloittaa 6.2.2023 Lempäälän kunnan kirjastopäällikkönä, onnea Jarkolle! Uuden tehtävän vuoksi Jarkko jättää AkePike-koordinaattorin tehtävät.  
  
Ville-Pekka:  
Ville-Pekka ei päässyt paikalle, joten hän lähetti kirjallisia terveisiä.

”Juuri kun yhdestä puheenjohtajuudesta pääsin, niin päädyin nyt sitten Esteettömät kirjastopalvelut -työryhmän puheenjohtajaksi! Ryhmästä jäi puheenjohtajan lisäksi moni konkari pois ja loppuporukka esitti minua pj:ksi, eikä kantti kestänyt kieltäytyä. 4.-5.5. Turussa järjestettävien Täyttä kultaa -koulutuspäivien ohjelma on työryhmällä työn alla (julkaistaan tammikuun aikana). Koulutuspäivät keskittyvät kirjastojen seniorityöhön. Työryhmässä aloitti yksi uusi varsinainen jäsen ja opiskelijajäsen (molemmilla viittomakielitaustaa). Ainakin itse hahmottelin, että ESKO-työryhmän toimintaa lähdetään koulutuspäivien jälkeen etäännyttämään hieman sille leimallisesti senioripainotuksesta, sitä kuitenkaan unohtamatta. Nyt kuitenkin keskitytään siihen, että saadaan kevään koulutuspäivät kunnialla toteutettua.”

Iina:  
Iina ei päässyt paikalle, joten hän lähetti kirjallisia terveisiä:

”Valkeakosken esteettömyys- ja saavutettavuuskuulumiset olisi lyhykäisyydessään tässä:

* Laadimme ukrainalaisille venäjänkielisen esitteen, apuna käytimme Tampereen venäjänkielistä esitettä. Ukrainalaisille on pidetty kirjastoesittelyitä ja kortteja on tehty jonkin verran.
* Yhteistyö Valkeakosken ammattiopiston IT-tukihenkilöopiskelijoiden kanssa aloitetaan helmikuussa: tulevat pitämään kirjastolle digiapua joka toinen maanantai (ilman ajanvarausta) ja erilaisia teemaesityksiä. Myös kirjaston oma digineuvonta pyörii taustalla ajanvarauksella.
* Saamme kokeiluluontoisesti lukukoiran muutamaksi päiväksi kirjastoon. Katsotaan, miten lähtee liikkeelle ja saammeko jossain kohtaa ”pysyvän” lukukoiran.
* Polkaisimme myös käyntiin lukuneuvonta-palvelun, joka auttaa asiakkaita uuden lukemisen löytämisessä tai lukuharrastuksen alkuun.”

2. AkePiken henkilöstömuutokset 

Jarkko aloittaa 6.2.2023 Lempäälän kunnan kirjastopäällikkönä ja tämän vuoksi hänen on jätettävä AkePike -koordinaattorin tehtävät. Juliaana Grahn aloittaa koordinaattorin sijaisena 6.2. ja Juliaanan sijaisena projektisuunnittelijana toimii Mervi Hietanen. AkePike -koordinaattorin vakanssi laitetaan avoimeen hakuun. Lisäksi AkePikelle on tulossa määräaikainen projektisuunnittelija ajalle 1.3.-31.12.

Näiden muutosten vuoksi AkePiken tiimit, ESA-tiimi mukaan lukien, jäävät tauolle ja jatkavat toimintaansa sitten, kun AkePiken henkilöstömuutokset asettuvat aloilleen. Ideat ja vinkit -koulutukset voidaan kuitenkin järjestää, jos kannatusta löytyy.

Keskusteltiin tilanteesta ja päätettiin toteuttaa toinen Ideat ja vinkit -koulutuksista, kokoontua ainakin kerran maaliskuun aikana ihan vain yhteydenpidon muodossa ja pistää muu toiminta tauolle. Siirretään useamman kerran siirtynyt vierailu Kortepohjan kirjastossa jälleen kerran parempaan aikaan.

Asiakaspalvelun apuvälineisiin keskittyvä koulutus päätettiin toteuttaa, sillä sen suunnittelu on pitkällä. Riitta, Jaana, Maria ja varahenkilönä Ismo suunnittelevat ja toteuttavat koulutuksen, ja jatkavat suunnittelua erillisessä palaverissa. Suunnitelmat lähetetään esa-tiimille kommentoitavaksi. Päätettiin jättää digiopastukseen keskittyvän koulutuksen suunnittelu myöhemmälle.

4. Seuraava kokous

16.3. klo 9-11